
Vejledning til ansøgning om tilskud i TAS
DKCKY – tilskud til Indsatser til fremme af lystfiskeri 

Ansøgningsskemaet skal sendes til Miljøstyrelsen senest den 12. november 2026. 
Hvis du har spørgsmål til ansøgningen eller processen, kan du kontakte Miljøstyrelsen på tlf. 72 18 58 49 eller via tilskud@fvst.dk. 

1. Ansøgningsportalen
Du skal indsende ansøgningen ved at logge på Miljøstyrelsens tilskudsportal (TAS) med CVR-nummer og ved brug af MitID Erhverv. Du kan tilgå TAS her. 
Hvis du ikke tidligere har sendt en ansøgning til os, skal du oprette en profil på TAS. 
Husk at tilvælge e-mail-notifikation for at sikre, at du bliver underrettet, hvis der er ny post til dig.

2. Oprettelse af anmodning
Du opretter din ansøgning ved at trykke på ”Opret ansøgning”. Herefter skal du vælge den relevante pulje.
Når du opretter en ansøgning, startes den op som en kladde. Selv om du logger af, er ansøgningen gemt i systemet, til du er klar til at indsende den. Ændringer gemmes automatisk, og du kan genfinde din kladde, når du logger ind igen.

3. Indsend din anmodning
Du skal godkende og sende anmodningen, før Miljøstyrelsen kan påbegynde sagsbehandlingen af den. Det er vigtigt, at du trykker på ”Godkend og indsend”- feltet i bunden af anmodningen.
Bemærk at anmodningen ikke kan redigeres når den er indsendt. For at genåbne anmodningen skal du vælge "send besked til sagsbehandler" og oplyse, at du gerne vil genåbne anmodningen, så du kan rette i den.
Anmodningen er indsendt, når du modtager en kvittering på skærmen. Miljøstyrelsen anbefaler, at du downloader en kopi af din kvittering.
Hvis du glemmer at downloade kvitteringsbilledet, kan du altid genfinde kvitteringen ved at klikke ind på ansøgningen under ”mine ansøgninger” og derefter klikke på ”ansøgning oprettet” under overskriften ”sagsforløb”. Du vil herunder finde kvitteringen, som du kan downloade som en pdf-fil.

4. Anmod om udbetaling
Når din anmodning er godkendt og færdigbehandlet, vil modtage en afgørelse og din udbetaling. Vilkår for ordningen finder du på Tilskudsguiden eller her. 

